open-index/open-wikipedia-markdown huggingface dataset:
Šapkina

**Šapkina** (, myös *Pilvorjaga*, Пильворъяга) on Petšoran sivujoki Nenetsian autonomisessa piirikunnassa ja Komin tasavallassa Venäjällä. Sen pituus on 499 kilometriä, valuma-alueen laajuus 6&nbsp;570 neliökilometriä ja keskimääräinen virtaama 82 kilometrin päässä joen suusta 582 kuutiometriä sekunnissa.

Joki saa alkunsa Bolšaja Zemljan vedenjakajan eteläpuolella sijaitsevasta Šapkinskoje-järvestä, virtaa Bolšaja Zemljan tundra-alueen halki kohti lounasta ja laskee Petšoraan Novyi Borin taajamaa vastapäätä.

## Lähteet
Muntjakit

**Muntjakit** (*Muntiacus*) on hirvieläinten suku, johon on löydetty uusia lajeja vielä 1990-luvulla. Ne elävät Kaakkois-Aasiassa. Useimmat suvun jäsenet painavat 15–35 kiloa, mutta suurin laji, jättimuntjakki, voi painaa jopa 50 kiloa.

Monet muntjakkilajit tunnetaan puutteellisesti, eikä niiden mahdollisesta uhanalaisuudesta ole tarpeeksi tietoa.

## Luokittelu
*Muntiacus*-suvun muntjakit luokiteltiin aiemmin tupsumuntjakin (*Elaphodus cephalophus*) kanssa yhteiseen muntjakkien alaheimoon (Muntiacinae). Nykyisin ne kuitenkin luetaan jalokauriiden alaheimoon (Cervinae).

Vuonna 2005 julkaistun *Mammal species of the World* -teoksen mukaan muntjakkien suvussa oli 11 lajia. Kun muntjakki (*Muntiacus muntjak*) on vielä sittemmin pilkottu kolmeksi erilliseksi lajiksi, on lajeja 13:

* Borneonmuntjakki (*Muntiacus atherodes*) – löydetty vuonna 1982
* Tummamuntjakki (*Muntiacus crinifrons*)
* Thaimaanmuntjakki (*Muntiacus feae*)
* Yunnaninmuntjakki (*Muntiacus gongshanensis*) – löydetty vuonna 1990
*Muntjakki (*Muntiacus muntjak* -ryhmä):
***Muntiacus malabaricus*
***Muntiacus muntjak*
***Muntiacus vaginalis*
* *[[Muntiacus puhoatensis]]* – löydetty vuonna 1997
* *[[Muntiacus putaoensis]]* – löydetty vuonna 1999
* Kiinanmuntjakki (*Muntiacus reevesi*)
* *[[Muntiacus rooseveltorum]]*
* *[[Muntiacus truongsonensis]]* – löydetty vuonna 1997
* Jättimuntjakki (*Muntiacus vuquangensis*) – löydetty vuonna 1994

## Lähteet
Taitoluistelun neljän maanosan mestaruuskilpailut

**Taitoluistelun neljän maanosan mestaruuskilpailut** on Kansainvälisen luisteluliiton (ISU) järjestämä vuosittainen taitoluistelukilpailu. Neljän maanosan kilpailut perustettiin 1999 rinnakkaiseksi kilpailuksi jo vuodesta 1896 järjestetyille Euroopan-mestaruuskilpailuille. Kisoihin voi nimen mukaisesti osallistua kilpailijoita neljältä eri mantereelta: Aasiasta, Afrikasta, Amerikasta ja Oseaniasta. Kilpailtavat sarjat ovat miesten ja naisten yksinluistelu, pariluistelu ja jäätanssi.
 
## Lähteet

## Aiheesta muualla
*Kansainvälisen luisteluliiton ISUn verkkosivut
Gaetano Crocco

**Gaetano Crocco** (26. lokakuuta 1877 Napoli – 19. tammikuuta 1968) oli Italian avaruuslentojen pioneeri.

## Ilmailu
Crocco palveli 1898 Italian armeijan teknisissä joukoissa, radiopuolella. Tällöin hän tutustui kapteeni Mauro Morisiin, joka johti alkavia ilmailuasioita. Näiden kahden miehen yhteistyö jatkui kuolemaan asti. Ilmailu oli tuolloin tähystyspalloja, joita testattiin Rooman lähistöllä. Vuonna 1904 Crocco alkoi tehdä kokeiluja ilmalaivoilla. Vuonna 1906 hän oli kehittänyt puolijäykän ilmalaivarakenteen. Samalla Crocco tutki potkureiden siipiprofiileja ja suunnitteli tuulitunnelin. 

Hän toimi lentotekniikan laitoksen johtajana Rooman Sapienza-yliopistossa ollen tätä kautta mukana Italian lentotekniikan kehityksessä. Toisen maailmansodan ajan Crocco toimi yliopistossa opettajana, jossa johti lentotekniikan laitosta vuodet 1935–1942 ja jälleen 1948–1952, jonka jälkeen Luigi Broglio sai viran.

## Raketit ja avaruustekniikka
Vuonna 1923 Crocco alkoi tutkia avaruuslentoja, suihkumoottoreita ja rakettiajoaineita. 

Vuonna 1927 Crocco alkoi kehittää kiinteäajoainerakettia ja vuonna 1929 hän kehitti ensimmäisen nesterakettimoottorinsa. Italia oli tässä vaiheessa rakettitekniikassa yli 10 vuotta perässä Saksaa, Yhdysvaltoja ja Neuvostoliittoa. Vuonna 1932 Crocco alkoi kehittää monopropellantteja, nesteajoainetta, jossa on hapetin ja polttoaine samassa nesteessä. Tässä Italia pääsi hänen toimintansa ansiosta alan kärkimaiden joukkoon.

Sodan jälkeen Crocco kehitti rakettitekniikkaa ja valmisteli avaruustekniikkaa. Vuonna 1951 hän perusti Italian rakettiseuran (AIR).  

Crocco oli avainasemassa, että Italia pystyi laukaisemaan omalta laukaisuasemalta omia satelliittejaan yhdysvaltalaisilla NASAn kautta hankituilla Scout-kantoraketeilla 1960-luvun alusta lähtien.

## Lähteet

## Aiheesta muualla
* Brief bio of Crocco
* Longer bio (in Italian) 
* Bio that mentions his spaceflight work (Italian)
*Gaetano Arturo Crocco, Giro esplorativo di un anno Terra-Marte-Venere-Terra, Rendiconti del VII Congresso Internazionale Astronautico, Roma, settembre 1956, pagg. 201-225; traduzione inglese: "One-Year Exploration-Trip Earth-Mars-Venus-Earth," Gaetano A. Crocco, c, Rendiconti pp. 227-252.
*Filippo Graziani, La Scuola di Scuola Ingegneria Aerospaziale nell’ottantesimo anniversario della sua fondazione
Kissan heisimato

**Kissan heisimato** (*Taenia taeniaeformis, Hydatigera taeniaeformis, Taenia crassicollis, Cysticercus fasciolaris, Strobilocercus fasciolaris*) on heisimatoihin kuuluva sisäloinen, jonka pääisäntänä toimivat pieniä jyrsijöitä syövät eläimet, kuten kissa, kettu, kärppä ja ilves. Pääisäntä saa tartunnan syömällä infektoituneen väli-isännän, jona toimivat pienet jyrsijät kuten hiiri, rotta, jänis ja orava. Kissan heisimadot elävät väli-isännän maksassa, pääisännässä ne ovat tarttuneina suoliston, etenkin ohutsuolen, limakalvoon. Kissan heisimatotartunta voidaan hoitaa muun muassa pratsikvantelia tai fenbendatsolia sisältävillä sisäloislääkkeillä.

## Katso myös
* Koiranheisimato

## Lähteet
* Veterinary Parasitolgy: M. A. Taylor ym., Blackwell Publishing, 2007, 

## Aiheesta muualla
*Taenia taeniaeformis
*UniProt, taxonomy: Taenia taeniaeformis (Feline tapeworm)
Chư Mom Rayn kansallispuisto

**Chư Mom Rayn kansallispuisto** on luonnonsuojelualue Vietnamin keskiosassa, Kon Tumin maakunnassa, lähellä Kambodžan rajaa. Se on vuoristoista aarniometsää, jossa elää apinoita. 
Alueella on nähty myös muntjakkeja, vesipuhveleita  ja bantengeja.

## Lähteet
Mervyn LeRoy

**Mervyn LeRoy** (15. lokakuuta 1900 San Francisco, Kalifornia &ndash; 13. syyskuuta 1987 Beverly Hills, Kalifornia) oli yhdysvaltalainen elokuvaohjaaja ja -tuottaja.

LeRoy oli Oscar-ehdokkaana vuoden 1942 elokuvasta *[[Sattuma korjaa satoa]]*. Oscar-kunniapalkinnon hän sai vuonna 1945 lyhytelokuvasta *[[The House I Live In]]*. LeRoy on saanut tähden Hollywood Walk of Famelle.

## Lähteet

## Aiheesta muualla
* 
* 
* Muistokirjoitus The New York Timesissa
Cúc Phươngin kansallispuisto

**Cúc Phươngin kansallispuisto** on Vietnamin vanhin kansallispuisto. Se on perustettu vuonna 1962. Kansallispuisto sijaitsee Ninh Binhin maakunnassa Đồng Bằng Sông Hồngin alueella. Puistossa elää harvinaisia apinalajeja, kuten tonkininlanguri, sekä karhuja ja leopardeja. Myös alueen kasvillisuus, tuhatvuotiset puut ja kiemurtelevat liaanit, ovat vaikuttavia.  Alueen maanalaisissa joissa elää erityinen niihin erikoistunut kalalaji. 

## Lähteet

## Aiheesta muualla
* Kansallispuiston kotisivu
Cát Tiênin kansallispuisto

**Cát Tiênin kansallispuisto** on luonnonsuojelualue Vietnamin eteläosassa, noin 150 kilometriä pohjoiseen Hồ Chí Minhin kaupungista. Puistolla on suojeltu Vietnamin laajin alankoalueiden sademetsäalue. Siellä on tavattu yli 350 lintulajia, 450 perhoslajia ja sata nisäkäslajia, joiden joukossa on elefantteja, kissaeläimiä, apinoita ja harvinaisia sarvikuonoja.

## Lähteet

## Aiheesta muualla

*Puiston kotisivu
Jääkiekon maailmanmestaruuskilpailut 1979

**Jääkiekon maailmanmestaruuskilpailut 1979** pelattiin Moskovassa, ja isäntäjoukkue Neuvostoliitto voitti mestaruuden puhtaalla pelillä. Tšekkoslovakia saavutti hopeaa, ja Ruotsi sai pronssia niin maailmanmestaruuskilpailuista kuin Euroopan-mestaruuskilpailustakin. B-sarjaa isännöi Romanian Galați, ja B-sarjasta A-sarjaan nousi Alankomaat. C-sarja pelattiin Barcelonassa.

## Suomi turnauksessa
Turnauksessa Suomen tavoitteena oli edetä loppusarjaan, mutta joukkue esiintyi vaisusti. Tosin, jääkiekon suurmaita, Yhdysvaltoja vastaan Suomi pelasi tasapelin 1–1 ja hävisi Kanadalle niukasti maalein 4–5. Parhaiten suomalaisista pelasivat maalivahdit Jorma Valtonen ja Antero Kivelä.

## A-sarja
### Karsintakierros

#### Alkulohko A

#### Alkulohko B

### Loppusarjat

#### Mitalisarja

#### Putoamissarja

Alkusarjoissa pelattujen keskinäisten otteluiden tulokset ja pisteet siirtyivät mukana loppusarjan taulukoon. Puola putosi B-sarjaan.

### Euroopan-mestaruus

#### Mitalisarja

#### Sijat 4.–6.

## B-sarja

### Alkulohko A

### Alkulohko B

### Noususarja

### Putoamissarja

Alankomaat nousi A-sarjaan. Itävalta, Tanska, Unkari ja Kiina putosivat C-sarjaan.

## C-sarja

Jugoslavia ja Italia nousivat B-sarjaan.

## Katso myös
* Challenge Cup

## Lähteet
* SFRp's hockey archive  
* Hockeyarchives - Championnats du monde 1979 
* Passionhockey - Championnats du monde 1979 
* http://avlh.sweb.cz/MS-1979.pdf  
### Viitteet
Release Me

**"Release Me"** on ruotsalaisen Agnes Carlssonin kolmannelta studioalbumilta "Dance Love Pop" julkaistu single. Singlen ovat kirjoittaneet Agnes Carlsson, Anders Hansson ja Sharon Vaughn. Single julkaistiin Ruotsissa albumin singleistä toisena ja kansainvälisesti Agnesin debyyttisinglenä.

## Vastaanotto

BBC:n "listablogi" sanoi, että ''"75% siitä, miksi tämä laulu on niin hyvä, johtuu upeista syöksyvistä harmonioista. Se ei ole pois Agnesin laulutaidoista, hänen hunajainen kähinänsä yhdessä syntetisaattori-disco-taustanauhojen kanssa ei vain ole kovin uusi tyyli.

## Musiikkivideo

"Release Me" -musiikkivideo julkaistiin samana päivänä kuin laulu tuli myyntiin Ruotsissa. Videon ohjasi Anders Rune, joka ohjasi myös Agnesin "On and On" -musiikkivideon.

Musiikkivideolla oli iso vaikutus Yhdistyneessä kuningaskunnassa, missä laulu alkoi soida televisiossa ja radiossa jo helmikuussa 2009, lähes neljä kuukautta laulun julkaisemista aiemmin. Musiikkivideota näytettiin usein myös muissakin osissa Eurooppaa "viikon lauluna" ja "kuukauden artistina".
Dirk Bauermann

**Dirk Bauermann** (s. 10. joulukuuta 1957 Oberhausen) on saksalainen koripallovalmentaja.

## Ura
Bauermann pelasi koripalloa aluesarjoissa BBC Krefeldin joukkueessa vuosina 1975–1981. Vuonna 1982 hän aloitti valmentamaan Krefeldin juniorijoukkueita. Tämän jälkeen Bauermann siirtyi apuvalmentajaksi Kalifornian valtionyliopistoon, jossa hän toimi kahden kauden ajan. Sen jälkeen hän muutti takaisin Saksaan ja siirtyi Bayer Giants Leverkusenin apuvalmentajaksi.

Bauermann aloitti päävalmentajana kotimaansa Bayer Giants Leverkusenissa. Hän voitti joukkueensa kanssa seitsemän Saksan mestaruutta, jonka jälkeen hän siirtyi alankomaalaiseen Base Oostendeen. Bauermannin seuraava seura oli Dafni BC, josta hän lähti seurapresidentin uhattua häntä aseella. Vuonna 2001 hän siirtyi Brose Basketsiin, jossa hän voitti uudestaan Saksan mestaruuden. Vuodesta 2003 lähtien Bauermann on toiminut Saksan koripallomaajoukkueen päävalmentajana. Vuoden 2005 EM-kisoissa hän valmensi joukkueensa hopealle. Kesällä 2010 Bauermann aloitti myös FC Bayern Münchenin päävalmentajana.

## Lähteet

## Aiheesta muualla
Thomas Abel Brimage Spratt

**Thomas Abel Brimage Spratt** (s. 11. toukokuuta 1811 East Teignmouth – 12. maaliskuuta 1888 Tunbridge Wells) oli englantilainen vara-amiraali (), geologi ja hydrografi.

Spratt aloitti Ison-Britannian merivoimissa kesäkuussa 1827, ja 15. lokakuuta 1841 hänestä tuli luutnantti. Komentajakapteeniksi Spratt yleni 5. maaliskuuta 1849 ja 21. huhtikuuta 1851 hän aloitti komentajakapteenina HMS Spitfire -aluksella Välimerellä. Vuonna 1854, Krimin sodan aikana, hän oli komentajakapteenina Spitfirellä Mustallamerellä. Sprattista tuli Spitfiren kommodori 3. tammikuuta 1855. Hänestä tuli 7. tammikuuta 1856 HMS Medinan kommodori. Spratt jäi eläkkeelle 1. huhtikuuta 1870.

## Tuotantoa

*
*
*
*
*
*

## Lähteet
Tràm Chimin kansallispuisto

**Tràm Chimin kansallispuisto** on luonnonsuojelualue Vietnamissa, aikaisemmalta nimeltään **Tam Nôngin lintujensuojelualue**. Se kattaa jäänteen Mekongin suiston tulvaniityistä ja ruovikoista, jotka ovat kadonneet tehokkaan tulvansuojeluohjelman myötä. Alueella suojellaan kahlaajalintuja, etenkin saruskurkia. Puistossa elää myös muita maailmassa uhanalaisia lintulajeja.

## Lähteet

## Aiheesta muualla

*  Bird Sanctuaries >> Tram Chim National Park  Way to Vietnam
Pilliluikat

**Pilliluikat** eli **luikat** (*Eleocharis*) on kasvisuku sarakasvien heimossa. Suvun taksonomia on aiemmin vaihdellut. Carl von Linnén aikaisessa luokittelussa luikat olivat kaislojen (*Scirpus*) suvussa.

Harjasluikkia (*Isolepis*) ja nuppiluikkia eli tupasluikkia (*Trichophorum*) ei nykyisin lueta pilliluikkien sukuun kuuluviksi, vaan ne ovat omia sukujaan sarakasvien heimossa.

## Ulkonäkö
Pilliluikat ovat monivuotisia ja kasvavat kosteilla paikoilla tai vedessä. Kasvit ovat tyypillisesti vihreiden liereiden varsien muodostamia tuppaita. Kukintona on pieni monikukkainen latvatähkä.

## Pilliluikkalajeja
### Suomessa kasvavat lajit
Suomessa kasvaa kuusi pilliluikkalajia, jotka ovat osittain hankalasti toisistaan erotettavia. Rantaluikka on niistä yleisin ja mutaluikka toiseksi yleisin.

Suomessa kasvavat pilliluikkalajit, niiden alalajit ja muunnokset ovat:
* hapsiluikka (*Eleocharis acicularis*)
* jouhiluikka (*Eleocharis quinqueflora*)
* meriluikka (*Eleocharis uniglumis*)
** alvarimeriluikka (*E. uniglumis* subsp. *sterneri*) (alalajia ei esiinny Suomessa)
** niittymeriluikka (*E. uniglumis* subsp. *uniglumis*)
*** isomeriluikka, isoniittymeriluikka (*E. uniglumis* subsp. *uniglumis* var. *vestergrenii*)
*** pikkumeriluikka, pikkuniittymeriluikka (*E. uniglumis* subsp. *uniglumis* var. *fennica*)
* mutaluikka (*Eleocharis mamillata*)
* pikkuluikka (*Eleocharis parvula*)
* rantaluikka (*Eleocharis palustris*)
** etelänrantaluikka (*E. palustris* subsp. *waltersii* (subsp. *vulgaris*))
** pohjanrantaluikka (*E. palustris* subsp. *palustris*)
*** järvirantaluikka (*E. palustris* subsp. *palustris* var. *palustris*)
*** merirantaluikka (*E. palustris* subsp. *palustris* var. *lindbergii*)

### Muita lajeja
* ituluikka eli tupsuneulaheinä (*Eleocharis vivipara*)
* kastanjaluikka eli "vesikastanja" (*Eleocharis dulcis*)
* liejuluikka (*Eleocharis multicaulis*)
* norjanluikka (*Eleocharis austriaca*)
* soikkoluikka (*Eleocharis ovata*)

## Käyttö
Kastanjaluikka eli vesikastanja on ravintokasvi, jonka mukuloita syödään erityisesti Aasiassa. Joitain edellä mainittuja pilliluikkalajeja voidaan viljellä akvaariokasveina.

## Lähteet

## Aiheesta muualla
* Suomen Lajitietokeskus: Pilliluikat – ''Eleocharis''
* Finto: Kassu – Kasvien suomenkieliset nimet: ''Eleocharis''
* Funet: Luikat (''Eleocharis'')
* ITIS: ''Eleocharis''
Agnes (albumi)

**Agnes** on Ruotsin Idol-kilpailun vuonna 2005 voittaneen Agnes Carlssonin tuplaplatinaa myynyt debyyttialbumi. Albumi julkaistiin 19. joulukuuta 2005 ja se oli Ruotsin albumilistan sijalla yksi kahden viikon ajan. Albumin ensimmäinen single *[[Right Here, Right Now (My Heart Belongs To You)]]* oli Ruotsin singlelistan kärjessä kuusi viikkoa. Toinen albumilta julkaistu single *[[Stranded (kappale)|Stranded]]* ei menestynyt yhtä hyvin kuin debyyttisingle - se sijoittui albumilistan sijalle 27.

## Kappaleet
#
#
#
#
#
#
#
#
#
#

## Arviot
* Expressen: 
* Svenska Dagbladet: 

## Aiheesta muualla
* Agnes discogs.com -sivustolla

## Lähteet
Yok Đônin kansallispuisto

** Yok Đônin kansallispuisto** on Vietnamin laajin luonnonsuojelualue Tây Nguyênin alueella. Se ulottuu Kambodžan rajalle asti, ja muodostaa yhtäjaksoisen suojelualueen sikäläisen luonnonpuiston kanssa. Puistossa elää tiikereitä, leopardeja, elefantteja ja gaureja. Lintuja on 450 lajia riikinkukoista sarvinokkiin. Monet harvinaiset nisäkäslajit pysyttelevät osassa, johon tavallisia matkailijoita ei päästetä, mutta heille järjestetään retkiä elefanttien selässä.

## Lähteet

## Aiheesta muualla
*Yok Don National Park Vietnam Beauty
Right Here, Right Now (My Heart Belongs to You)

**Right Here, Right Now (My Heart Belongs to You)** on Agnes Carlssonin debyyttialbumin "Agnes" ensimmäinen single, joka oli Ruotsissa listaykkösenä kuuden viikon ajan. Myöhemmin Raffaëla Paton, Alankomaiden vuoden 2006 Idols-kilpailun voittaja teki laulusta cover-version. Kappale on myös mukana vuonna 2006 julkaistussa ruotsinkielisessä Staraoke -pelissä.

## CD single
#
#
Kaninin niemimaa

**Kaninin niemimaa** () on niemimaa Nenetsian autonomisessa piirikunnassa Venäjällä. Se erottaa Vienanmeren pohjoisosan Barentsinmeren Tšošanlahdesta. Niemimaan pinta-ala on noin 10&nbsp;500 neliökilometriä.

Suurin osa Kaninin niemimaasta on alavaa soista tundraa. Leveässä pohjoisosassa sijaitsee 242 metriä korkea liuskekiviharjanne Kanin Kamen. Luoteessa niemimaa päättyy Kanin Nos -niemeen.

Seudun kanta-asukkaita ovat poronhoitoa harjoittavat nenetsit. Rannikolla harjoitetaan kalastusta ja metsästystä.

## Lähteet

## Aiheesta muualla
*Kuvasatoa narod.ru
Love Love Love

**"Love Love Love"** on Agnes Carlssonin *"[[Dance Love Pop]]"* -albumin *Love Love Love Edition* -julkaisun kolmas single.

## Kappaleet
### CD single (Ruotsin julkaisu)
#Love Love Love (Radio Edit)
#Love Love Love (Instrumental)

### Digitaalinen single (Ruotsin julkaisu)
#Love Love Love (Radio Edit)

## Listasijoitukset

Laulu oli 6. maaliskuuta 2009 Ruotsin singlelistan sijalla 28 ja kohosi sitten seuraavalla viikolla sijalle 4, mikä olikin sen korkein sijoitus, ennen kuin se putosi sijalle 11, 16, 18, 26 ja 34.
Lê-dynastia

**Lê-dynastia** oli nykyistä Vietnamia vuosina 1428–1527 ja 1533–1776 hallinnut kuningassuku. Se nousi valtaan kiinalaisen Ming-dynastian hallitessa maata. Dynastian perustaja, varakas maanomistaja Lê Lợi johti yli kymmenen vuoden ajan sissisotaa. Kiinalaiset antautuivat vietnamilaisille 1428. Lê Lợi perusti jälkimmäisen Lê-dynastian ja otti keisarinimekseen Lê Thái Tổn. Maan nimeksi tuli jälleen Đại Việt ja pääkaupungiksi Thăng Long, eli nykyinen Hanoi. 
Lê-dynastian valtaannoususta alkoi jälleenrakennuksen aika, vietnamilaisten omat tavat otettiin käyttöön ja hallintovirkamiesten nimityksen perusteeksi määriteltiin saavutukset eikä sosiaalinen tai perhetausta.  

Lê Thái Tổn kuoli oltuaan kuninkaana vain viisi vuotta. Hänen pojanpoikansa Lê Thánh Tông hallitsi melkein neljä vuosikymmentä 1400-luvun loppupuolella, ja kansakunta kukoisti. Lê Thánh Tông uusi lainsäädännön, maanviljelyä kehitettiin, kansakunnan hyviä käytöstapoja ja moraalia korostettiin. Myös valtakunta laajeni Laosia vastaan tehdylla sotaretkellä. Vuonna 1471 keisarin johdolla hyökättiin Champa-valtakuntaan ja keskinen Vietnam valloitettiin. Champan tuhoamisen jälkeen Vietnam pääsi käsiksi vuoristoalueiden tuotteisiin kuten mausteisiin, norsunluuhun ja jalopuihin, joilla oli kysyntää ulkomailla. Lê Thánh Tông keskittyi verottamaan kauppaa ja saattoi siten keventää talonpoikien verotusta. Valloitettujen alueiden paikallisia päälliköitä käytettiin alueviranomaisina. Lê Thánh Tôngista tulikin erittän suosittu kuningas.

Lê Thánh Tông kuoli vuonna 1497. 1500-luvulla Lê-dynastian keisarit hallitsivat huonommalla menestyksellä, ja maa jakaantui yli kahdeksi sadaksi vuodeksi sisällissotaan ja vallantaisteluihin eri perheiden välillä. Tänä aikana Lê-dynastian keisarit olivat vain nimellisiä hallitsijoita sotapäälliköiden todellisuudessa hallitessa maata. Mạc-dynastia oli vallassa 1527–1533, ja osassa maata aina vuoteen 1592 asti. Muodollinenkin valta Lê-dynastialta vietiin Vietnamin sisällissodassa vuosina 1772–1802, kun Tây Sơn -dynastia nousi valtaan.

## Lähteet

### Viitteet
Pauliina Parhiala

**Pauliina Parhiala** (o.s Arola, s. 1973 Tampere) on suomalainen pappi, kehitysyhteistyöntekijä ja järjestöjohtaja. Hän on Suomen Lähetysseuran toiminnanjohtaja. Hän tuli Lähetysseuraan Norjan kirkkojen ulkomaanavun maajohtajan tehtävästä Tansaniasta, missä hänen asemapaikkanaan oli Dar es Salaam. Parhiala on aiemmin toiminut muun muassa Luterilaisen maailmanliiton johtajana Jerusalemissa, kansainvälisen humanitaarisen ja kehitysyhteistyöverkoston ACT Alliancen johtajana Genevessä, Kirkon Ulkomaanavun vt. toiminnanjohtajana, Kirkon Ulkomaanavun kansainvälisen työn johtajana ja Lähi-idän aluejohtajana sekä rauhanvälitysjärjestö Crisis Management Initiative ry:n toiminnanjohtajana. Lisäksi hän on työskennellyt tutkijana Helsingin yliopistossa, lehtorina Humanistisessa ammattikorkeakoulussa, projektipäällikkönä Eurooppalainen Suomi ry:ssä ja pääsihteerinä Suomen Nuorisoyhteistyö – Allianssi ry:ssä. Parhiala on Suomen evankelis-luterilaisen kirkon pappi.

Parhialalla on ollut lukuisia luottamustoimia suomalaisessa ja kansainvälisessä kansalaistoiminnassa – mukaan lukien puheenjohtajuus Euroopan Nuorisofoorumissa ja varapuheenjohtajuus eurooppalaisten rauhanrakennusjärjestöjen kattojärjestössä EPLO:ssa. Aiemmin hän on ollut myös Luterilaisen maailmanliiton Maailmanpalvelun pysyvän komitean jäsen sekä kehityspoliittisen EU-lobby APRODEV:in, nykyisen ACT Alliance EU:n puheenjohtaja. Hän toiminut myös muun muassa Suomen Setlementtiliitto ry:n ja Nuorten Akatemian hallitusten puheenjohtajana. Parhiala toimii Kirkkojen Maailmanneuvoston diakoniaryhmän puheenjohtajana. 

Parhiala on koulutukseltaan filosofian maisteri, teologian maisteri, pappi, opettaja ja työnohjaaja. Hän on suorittanut Executive Masters -tutkinnon Geneven Graduate Institutessa kansainvälisen neuvottelutaidon ohjelmassa. Hän on tohtorikoulutettavana Helsingin yliopistossa ja on naimisissa Keijo Parhialan kanssa. Heillä on kaksi lasta. Parhiala asuu Helsingissä.

## Lähteet
Reale Arena

**Reale Arena** eli **Estadio Municipal de Anoeta** on urheilustadion Donostia-San Sebastiánissa Espanjassa.

Anoetan stadionia käytetään pääasiassa jalkapallo-otteluihin, ja se toimii Real Sociedadin kotistadionina. Myös ranskalaiset rugbyseurat Biarritz Olympique ja Aviron Bayonnais ovat pelanneet sillä ajoittain otteluitaan. Stadionilla on järjestetty myös konsertteja.

Anoetan rakennustyöt alkoivat vuonna 1990, ja sen kustannukset olivat 21 miljoonaa euroa. Stadion avattiin 29. heinäkuuta 1993 yleisurheilun nuorten EM-kilpailuilla. Ensimmäinen jalkapallo-ottelu pelattiin 13. elokuuta 1993 Real Sociedadin ja Real Madridin välillä. Valmistuessaan stadionilla oli noin 29&nbsp;000 katsojapaikkaa. Vuonna 1998 päätykatsomoja laajennettiin, minkä myötä kapasiteetti kasvoi nykyiseen 32&nbsp;076:een.

Anoeta on osa laajempaa samannimistä urheilualuetta, jolla sijaitsee myös toinen pienempi stadion, jäähalli, kaksi monitoimihallia, kaksi frontónia eli pelotakenttää ja velodromi. Aluetta hallinnoi Donostia-San Sebastiánin kunnan omistama yhtiö Anoeta Kiroldegia S.A.

## Lähteet

## Aiheesta muualla

* Stadionin sivusto
* Stadion Real Sociedadin sivustolla 
* Stadion Donostia-San Sebastiánin sivustolla
Chamit

**Chamit** on kaakkoisaasialainen etninen ryhmä. Sen jäseniä elää vähemmistöinä  Itä-Kambodžassa, Keski-Vietnamissa,  Laosissa ja Malesiassa. Chameilla oli itsenäinen Champan kuningaskunta ajanlaskun ensimmäisiltä vuosisadoilta vuoteen 1832 asti.

Chamit ovat kieleltään ja etnisesti läheisempää sukua saariston austronesialaisille kansoille kuin lähialueiden khmereille tai vietnamilaisille.

Monet chamit ovat muslimeja. Islam levisi chamien joukossa 1600-luvulla, kun silloinen Champan kuningas kääntyi islamiin ja hänen kansansa seurasi kuningastaan. Vietnamin valloitettua Champan muslimit kokivat syrjintää, ja suuri joukko pakeni Malesiaan. Seuraava maanpaon aalto koettiin Vietnamin sodan jälkeen, kun etelän muslimit pelkäsivät kommunistien vainoja. On arvioitu, että nykyisin Kambodžan muslimeista 80% on chameja.
Punaisten khmerien vallitessa Kambodžaa pääosin islaminuskoisia chameja vainottiin säälimättömästi.

Nykyisin Vietnamin sisämaassa, lähellä Kambodžan rajaa elävät chamit ovat pääsääntöisesti muslimeja, kun taas rannikolla asuvat chamit ovat hinduja. Rannikon cham-asutus keskittyy Phan Rangin ja Phan Thiếtin väliselle alueelle Đông Nam Bộn alueella. Siellä chamit ovat jatkaneet perinteisiä matrilineaarisia traditioitaan ja elävät maanviljelystä, kulta- ja hopeaseppinä sekä silkkiä tuottamalla. 
 
## Lähteet

## Aiheesta muualla
Jesús Arámbarri

**Jesús Arámbarri** (1902 Bilbao – 1960) oli espanjalainen kapellimestari ja säveltäjä. Hän sai sävellyksenopetusta synnyinkaupungissaan ja opiskeli myöhemmin Pariisissa muun muassa Paul Dukasin johdolla. Arámbarri johti vuodesta 1933 lähtien Bilbaon sinfoniaorkesteria. Vuodesta 1953 hän oli Madridin konservatorion professori ja Madridin sinfoniaorkesterin kapellimestari.

Arámbarrin sävellystuotantoon lukeutuu vokaalimusiikkia säestyksellä, jousikvartetto ja pianomusiikkia.

## Lähteet
Eugeniusz Knapik

**Eugeniusz Knapik** (s. 9. heinäkuuta 1951 Ruda Śląska) on puolalainen pianisti ja säveltäjä. Hänen opettajiinsa lukeutuivat Henryk Górecki ja Olivier Messiaen. Pianistina hän on erikoistunut 1900-luvun musiikkiin ja levyttänyt laajasti. Hän on myös saanut sävellyspalkintoja. Teosten joukossa on ensimmäinen jousikvartetto (1980) ja lisäksi muun muassa oopperaa. 

Knapik kuuluu 1970-luvun puolessavälissä nousseeseen puolalaiseen Stalowa Wola -nimiseen säveltäjien ryhmään. Hän työskentelee musiikkiakatemiassa Katowicessa.
Ángel Lafita

**Ángel Lafita Castillo** (s. 7. elokuuta 1984 Zaragoza, Espanja) on espanjalainen jalkapalloilija. Hän oli pelipaikaltaan joko laitalinkki tai hyökkäävä keskikenttäpelaaja. Hän pelasi Espanjan Primera Divisiónissa Real Zaragozan, Deportivo de La Coruñan ja Getafen joukkueissa. Hän päätti pelaajauransa Yhdistyneissä arabiemiirikunnissa vuonna 2017.

## Seurajoukkueura
Lafita on Real Zaragozan kasvatti. Kaudella 2004–2005 hän teki ensiesiintymisensä edustusjoukkueessa 28. elokuuta 2005 pelatussa ottelussa Atlético Madridia vastaan. Hän oli tärkeässä roolissa kaudella 2006–2007, kun joukkue pääsarjan päätteeksi oli kuudes ja selvisi täten seuraavaksi kaudeksi Uefa-cupiin.

Elokuussa 2007 Lafita siirtyi kauden lainasopimuksella Deportivo La Coruñaan, jonka jälkeen joukkueella oli mahdollisuus tehdä siirrosta pysyvä. Hän pelasi kauden aikana 24 pääsarjaottelua, joissa hän teki kolme maalia. Heinäkuussa 2008 Deportivo maksoi Real Zaragozalle 2 miljoonan euron siirtokorvauksen.

Lafita ei pelannut kauden 2008–2009 alussa, johtuen henkilökohtaisista ongelmistaan. Hän palasi pelikentille lokakuussa 2008, aloittaen tehokkaasti tehtyään ensimmäisissä seitsemässä ottelussa neljä maalia.

Kaudeksi 2009–2010 hän palasi lopulta kasvattajaseuraansa, kun Deportivo ja Real Zaragoza saivat selvitettyä siirrossa ilmenneet epäkohdat.

## Lähteet

## Aiheesta muualla
* Tilastot BDFutbol -sivustolla
Ironworkers Memorial Second Narrows Crossing

**Ironworkers Memorial Second Narrows Crossing** (ennen vuoden 1994 nimenvaihdosta **Second Narrows Highway Bridge**) on teräsrakenteinen kaari-ristikkosilta Brittiläisessä Kolumbiassa, Kanadassa. Se ylittää Burrard Inlet -vuonon ja yhdistää North Vancouverin ja Vancouverin kaupungit. Silta on nimetty sillan rakennusaikana tapahtuneessa onnettomuudessa menehtyneiden sillanrakentajien kunniaksi. Sillan suunnitteli Swan Wooster Engineering -yhtiö. Rakennustyöt alkoivat marraskuussa 1957 ja silta avattiin liikenteelle 25. elokuuta 1960.
Sillan pituus on 1&nbsp;292 metriä ja sen pisin jänneväli on 335 metriä. Sillalla on kolme ajokaistaa molempiin suuntiin ja liikenneväylät jalankulkijoille sekä polkupyöräilijöille.

Silta rakennettiin Second Narrows Bridge -sillan viereen, joka on nykyisin ainoastaan rautatieliikenteen käytössä. Maantiesiltaa pitkin kulkee Kanadan halki johtava Trans-Canada Highway.

Sillan rakentamisen aikana sattui vakava onnettomuus, jossa menehtyi 19 henkilöä. Rakenteilla ollut sillan osa sortui 17. kesäkuuta 1958 Burrard Inletiin 53 metrin korkeudesta, ja se vei mukanaan 79 rakennusmiestä. Heistä 18 kuoli joko välittömästi tai hyvin pian onnettomuuden jälkeen. Vainajia etsinyt sukeltaja menehtyi kaksi päivää myöhemmin, mikä nosti turman uhriluvun yhdeksääntoista. Onnettomuus on pahin teollisuusonnettomuus Brittiläisen Kolumbian historiassa. Kaikkiaan rakentamisen aikana menehtyi 25 henkilöä neljässä erillisessä onnettomuudessa. Vuonna 1994 silta nimettiin virallisesti menehtyneiden rakennustyöläisten kunniaksi Ironworkers Memorial Second Narrows Crossing -sillaksi. Seuraavana vuonna siltaa perusparannettiin paremmin maanjäristyksiä kestäväksi.

## Lähteet

## Aiheesta muualla

* Second Narrows Bridge Traffic Cams Liikennekamerakuvia sillalta.
Downing College

**Downing College** on yksi Cambridgen yliopiston 31&nbsp;collegesta. 

Downing College perustettiin vuonna 1800 baronetti Sir George Downingin (1685–1749) testamenttilahjoituksella. Arkkitehti William Wilkins suunnitteli collegen rakennukset, mutta vain osa hänen suunnitelmastaan toteutettiin. Myöhemmin collegea on täydennetty muiden arkkitehtien suunnitelmien pohjalta.

## Lähteet

## Kirjallisuutta
Rawle, Tim, *A Classical Adventure: The Architectural History of Downing College, Cambridge*, Cambridge, Oxbridge Portfolio, 2015, 

## Aiheesta muualla
Markku Kaste

**Kauko Antti Markku Kaste** (s. 23. syyskuuta 1941 Helsinki) on suomalainen lääkäri ja Helsingin yliopiston professori. 

Kaste kirjoitti ylioppilaaksi Helsingin lyseosta. Hän opiskeli lääkäriksi ja valmistui sen jälkeen Helsingin yliopistosta neurologiksi.

Kasteelle myönnettiin vuonna 2010 William Feinberg -tunnustuspalkinto aivohalvauksen tutkimuksista. Samana vuonna hänelle työtovereineen myönnettiin Nordiska medicinpriset -palkinto. Hän on kehittänyt aivohalvausten liuotushoitoa ja aivohalvausyksiköitä. Häntä pidetään yhtenä kymmenestä merkittävimmästä aivohalvauksen tutkijasta.

## Lähteet

## Aiheesta muualla
*How to Improve Acute Stroke Care  (youtube.com)
Ruohonjuuri

**Ruohonjuuri oy** on vuonna 1982 perustettu suomalainen eko- ja luomutuotteiden erikoismyymäläketju. Ketjun myymälät sijaitsevat Helsingissä, Tampereella, Oulussa, Raisiossa, Espoossa, Turussa, Vantaalla, Jyväskylässä, Kuopiossa ja Helsinki-Vantaan lentoasemalla.

## Historia

Ruohonjuuren ensimmäinen liike perustettiin Helsinkiin vuonna 1982. Osuuskuntana aloittanut Ruohonjuuri sijaitsi aluksi nykyisen Forumin paikalla sijainneessa vanhassa puutalossa Helsingin Yrjönkadulla. Viitisentoista vuotta Ekokauppa Ruohonjuuri sijaitsi , jotka purettiin Musiikkitalon tieltä 2006. Suvi-Anne Siimes muistelee makasiinien historiaa käsittelevän kirjan (Oksanen, Kimmo: *Makasiinit 1899-2006*. Helsingin Sanomat 2006) arvostelussaan, että makasiinien Ruohonjuuressa oli jopa vuokrattava rikša. Noin kuukautta ennen makasiinien tulipaloa Ruohonjuuri sai tilat hotelli Presidentin rakennuksesta. Vuonna 2006 Helsingin liike siirtyi Narinkkatorin kulmaan.

Ekokauppa Ruohonjuuri laajentui ekomarketiksi syksyllä 2009 Helsingin Kampissa ja avasi myös uuden myymälän Helsingin Itäkeskuksessa. Tampereelle se laajeni vuonna 2003 ja Turkuun syksyllä 2006. Helsingin Hakaniemeen Ruohonjuuri avasi myymälän 2012, Helsingin ydinkeskustan Citycenteriin vuonna 2014, Ouluun ja Raisioon vuonna 2015, Espoon Isoon Omenaan ja Selloon vuonna 2016, Jyväskylään vuonna 2017, Vantaan Jumboon, Helsingin Pasilan Mall of Triplaan ja Espoon Ainoaan vuonna 2019 sekä Helsingin Kannelmäen Kaareen vuonna 2020. Ruohonjuuri avasi Ruotsiin Happy Food-store nimellä kaksi myymälää 2018–2020, jotka suljettiin koronan takia. Ruohonjuuri pitää yllä myös verkkokauppaa Suomessa ja jatkaa verkkokauppatoimintaa Ruotsissa Happy Food Store -nimellä. 

2022 Ruohonjuuri avasi uuden konseptin mukaisen, 700m2 suuruisen, lippulaivamyymälän Helsingin Mannerheimintielle. Samalla sulkeutui Ruohonjuuri Kamppi ja City. 

2023 Ruohonjuuri laajentui Kuopioon ja Helsinki-Vantaan lentokentälle.

2024 Ruohonjuuren Iso-Omenan ja Ainoan myymälät vaihtavat paikkaa kauppakeskuksen sisällä ja saavat uuden ilmeen.

2025 Ruohonjuuri avasi uuden myymälän Tampereen Ratinassa. Sellon myymälä siirtyi uuteen tilaan kauppakeskuksen sisällä.

## Toimintaperiaate
Ruohonjuuren toiminnan tarkoituksena on harjoittaa kestävän kehityksen mukaista, tuloksekasta vähittäiskauppaa. Toiminnan alussa ajatus muotoiltiin näin: ”Ruohonjuuren toiminta nojautuu kestävän kehityksen periaatteisiin, joiden mukaan meillä ei ole oikeutta evätä tulevilta sukupolvilta mahdollisuutta tehdä niitä asioita, joita meillä on oikeus ja mahdollisuus tehdä tänään.”

Yhtiön toimiala on määritelty näin: ”Yhtiön toimialana on energian ja raaka-aineiden säästämistä, luonnon kanssa tasapainossa olevan yhteiskunnan syntymistä sekä maapallon oikeudenmukaista ja järkevää käyttöä edistävien hyödykkeiden valmistus, maahantuonti, tukku- ja vähittäiskauppa sekä alaan liittyvä julkaisutoiminta.”

## Lähteet

## Aiheesta muualla
* Ruohonjuuren verkkosivut
* Happy Food Storen verkkosivut
Mustakurkkusirkku

**Mustakurkkusirkku** (*Emberiza stewarti*) on aasialainen varpuslintu. Sen varsin laaja elinympäristö ulottuu Arabian niemimaan itäosista ja Irakista Etelä-Siperiaan, Mongoliaan, Kiinaan ja Intiaan.

## Lähteet
Mäkisirkku

**Mäkisirkku** (*Emberiza jankowskii*) on aasialainen varpuslintu. Sen suppea elinympäristö käsittää Kiinan pohjoisosia Heilongjiangissa, Sisä-Mongoliassa ja Jilinissä, sekä Pohjois-Korean koilliskolkan. Laji on aikaisemmin pesinyt myös Venäjän Primorjen aluepiirissä, mutta on sieltä nykyisin hävinnyt. Populaation koko on tuskin enempää kuin 500 paria.

## Lähteet
Ohotansirkku

**Ohotansirkku** (*Schoeniclus variabilis*) on pääosin aasialainen varpuslintu. Sen elinympäristö käsittää Venäjän Kaukoitää, Kiinaa, Japania, Etelä-Koreaa ja Alaskaa.

## Lähteet
Stronger (Agnes Carlssonin albumi)

**Stronger** on Agnes Carlssonin toinen studioalbumi, joka julkaistiin 11. lokakuuta 2006. Se sisältää yksitoista kappaletta, joista ”Kick Back Relax” ja ”Champion” on julkaistu singleinä.

## Vastaanotto

*[[Aftonbladet]]* -lehden arvostelija suhtautui albumiin kriittisesti todeten, että ”Agnes on lahjakas ja hänellä on vahva ääni, mutta kukaan ei näytä tietävän mitä tehdä sillä, ei levy-yhtiö, sanoittajat, tuottajat, eikä edes Agnes itse”.

*[[Helsingborgs Dagblad]]* kirjoitti, että *Stronger* sisältää joka musiikkityyliä: balladin, raikasta R&B:tä ja flirttailua.

## Kappaleet
#
#
#
#
#
#
#
#
#
#
#

## Arviot
* Expressen: 
* Svenska Dagbladet: 

## Aiheesta muualla
* Stronger discogs.com -sivustolla

## Lähteet
Ruskosiipisirkku

**Ruskosiipisirkku** (*Fringillaria capensis*) on eteläisen Afrikan varpuslintu. Sen elinympäristö käsittää eteläisimmän Afrikan Kapmaasta Lounais-Angolaan, itäiseen Zambiaan, Zimbabween ja eteläiseen Tansaniaan.

## Lähteet
Champion (Agnes Carlssonin kappale)

**"Champion"** on ruotsalaisen Agnes Carlssonin toiselta studioalbumilta *[[Stronger]]* toisena julkaistu single. Laulun ovat kirjoittaneet Agnes Carlsson, Curtis A. Richardson ja Emanuel Olsson, ja sen on tuottanut Emanuel Olsson.

## Raidat
### CD single
# Champion (Radio Edit)
#Champion (Instrumental)

### Digitaalinen single
#Champion (Radio Edit)
Miombosirkku

**Miombosirkku** (*Fringillaria cabanisi*) on afrikkalainen varpuslintu. Sen varsin laaja elinympäristö käsittää Saharan eteläpuolisen Afrikan, mutta se puuttuu mantereen eteläisimmästä osasta. Laji on nimetty Jean Cabanisin kunniaksi.

## Lähteet
Helsingfors lyceum

**Helsingfors lyceum** (**Helsingfors privatlyceum**, , kutsumanimeltään myös ”Böökin lyseo”, *Böökska lyceet*) oli Helsingissä vuosina 1831–1891 toiminut ruotsinkielinen lyseo, joka oli Suomen ensimmäinen uudenaikainen yksityisoppikoulu. Sen perustivat Lauantaiseuran vaikutuspiiriin kuuluneet kirkkoherra Axel Adolf Laurell, filosofian maisteri Johan Jakob Nervander, filosofian maisteri Johan Ludvig Runeberg, filosofian maisteri Nils Abraham Gyldén, filosofian maisteri Bengt Olof Lille ja filosofian maisteri Karl Henrik Ståhlberg.

Toiminta alkoi vuonna 1831, jolloin koulussa oli 12 oppilasta ja kuusi opettajaa. Avellanin koulun lopetettua toimintansa vuonna 1832 monet sen oppilaat siirtyivät Helsingfors lyceumiin. Koulu oli aluksi kuusiluokkainen ja Suomen ainoa yliopistoon johtava oppilaitos. Laajetessaan kahdeksanluokkaiseksi vuonna 1857 koulu joutui hankkimaan toimiluvan. Yliopistoon siirtyi oppilaita Helsingfors lyceumista ensimmäisen kerran vuonna 1835. Koulu lakkautettiin vuonna 1891 oppilasmäärän käytyä liian vähäiseksi. Koulu toimi eri tiloissa vuokralla ja sen oma kivitalo valmistui Kaisaniemeen Vuorikadulle vuonna 1874.

Monet Suomen 1800-luvun eliittiin kuuluneet kävivät Helsingfors lyceumia. Tuleva valtiomies J. V. Snellman oli koulun opettajana vuosina 1833–1836. Presidentti Carl Gustaf Emil Mannerheim kirjoitti ylioppilaaksi koulusta vuonna 1879. Mannerheim oli koulun oppilaana vuosina 1874–1879. Hänet erotettiin puoleksi vuodeksi koulusta 12-vuotiaana hänen rikottuaan tahallisesti koulun ikkunoita.

## Rehtorit
*Axel Adolf Laurell (1831–1840) 
*Karl Henrik Ståhlberg (1840–1841)
*Germund Fredrik Aminoff (1841–1845)
*Karl Backman (1845–1856)
*Karl Gabriel Leinberg (1856–1868)
*Emil Böök (1868–1891)

## Lähteet

## Aiheesta muualla
* Vanhojen herrojen juhlapäivä. Helsingin lyseon satavuotismuisto, Suomen Kuvalehti, 14.3.1931, nro 11, s. 11, Kansalliskirjaston digitaaliset aineistot
* Helsingin Lyseon riemujuhla. Koulun perustamisesta kulunut 100 vuotta, Helsingin Sanomat, 15.3.1931, nro 73, s. 16, Kansalliskirjaston digitaaliset aineistot
Sokotransirkku

**Sokotransirkku** (*Fringillaria socotrana*) on sirkkujen heimoon kuuluva varpuslintulaji, joka elää kotoperäisenä ainoastaan Jemenin hallinnassa olevalla Sokotran saarella Intian valtamerellä. Vuonna 2013 lajin populaation koon arvioitiin olevan noin 2&nbsp;500 aikuista yksilöä.

## Lähteet
Kick Back Relax

**"Kick Back Relax"** on ruotsalaisen Agnes Carlssonin pop-laulu tämän toiselta studioalbumilta *[[Stronger]]*. Laulun on kirjoittanut Jörgen Elofsson, joka kirjoitti myös Agnesin debyyttialbumin ensimmäisen singlen "Right Here, Right Now (My Heart Belongs To You)". *Kick Back Relax* julkaistiin albumin ensimmäisenä singlenä syyskuussa 2006 ja se oli Ruotsin singlelistan sijalla kaksi.

## Raidat
### CD single
#Kick Back Relax (Radio Edit)
#Kick Back Relax (Instrumental)

### Digitaalinen single
#Kick Back Relax (Radio Edit)
Tiibetinsirkku

**Tiibetinsirkku** (*Emberiza koslowi*) on aasialainen varpuslintu. Sen esiintymisalue käsittää Qinghain maakunnan Kiinassa sekä itäisen Tiibetin.

## Lähteet
Stranded (kappale)

”**Stranded**” on kappale ruotsalaisen poplaulaja Agnes Carlssonin vuoden 2005 debyyttialbumilta *[[Agnes (albumi)|Agnes]]*. Sen ovat kirjoittaneet Niclas Molinder, J. Persson, Pelle Ankarberg ja Kerima Holm. Kappale julkaistiin singlenä maaliskuussa 2006, mutta se ei menestynyt yhtä hyvin kuin albumin ensimmäinen single ”Right Here, Right Now (My Heart Belongs to You)”, vaan sijoittui singlelistan sijalle 27.
Rooman suuri synagoga

**Rooman suuri synagoga** () on Roomassa sijaitseva synagoga, jonka ovat suunnitelleet Vincenzo Costa ja Osvaldo Armanni. Synagoga rakentaminen aloitettiin Italian yhdistymisen jälkeen vuonna 1870 ja saatiin loppuun vuonna 1904.

Paavi Johannes Paavali II vieraili synagogassa 13. huhtikuuta 1986, mikä oli varhaiskirkon aikojen jälkeen ensimmäisen kerta, kun paavi on vieraillut synagogassa.

## Lähteet

## Aiheesta muualla

*Synagogan yhteydessä oleva juutalainen museo
Love Is All Around (Agnes Carlssonin kappale)

**"Love Is All Around"** on ruotsalaisen Agnes Carlssonin toiselta studioalbumilta *[[Stronger]]* julkaistu laulu, jonka ovat kirjoittaneet Fredrik Thomander ja Anders Wikstrom. Laulu julkaistiin Ruotsissa 11. lokakuuta 2006.
Nam Định (maakunta)

**Nam Định** on Vietnamin entinen maakunta. Se sijaitsi maan pohjoisosassa Punaisenjoen suiston alueella. Sen pääkaupunki oli Nam Định. Maakunnan pinta-ala oli 1 650,8 neliökilometriä, ja vuonna 2009 siellä oli 1&nbsp;825&nbsp;771  asukasta.

Vuoden 2025 hallinnollisessa uudistuksessa Nam Định liitettiin Ninh Bìnhin maakuntaan.

Useimmat maakunnan asukkaat ovat etnisiä vietnamilaisia, mutta vähemmistöinä on myös tày- ja hoa-kansoja. Nähtävyyksiin kuuluvat Tranin ja Pho Minhin temppelit, Co Len ja Keon pagodat, Hai Thinhin ranta sekä Con Lun ja Con Nganin lintualueet.

## Lähteet

## Aiheesta muualla
Roxy Recordings

**Roxy Recordings**, tunnetaan myös nimellä **King Island Roxystars**, on itsenäinen ruotsalainen levy-yhtiö Tukholmassa. Levy-yhtiö perustettiin vuonna 2007 ja sen omistavat Nordisk Film ja MBO.

## Roxy Recordingsin artisteja
* Agnes Carlsson
* Orup
* Sebastian Karlsson
* Patrik Isaksson
* Peter Jöback
* Malena Ernman
* The Ark
* Sarah Dawn Finer
* Erik Hassle
* Eric Saade

## Aiheesta muualla
*Virallinen sivusto
Ninh Bình (maakunta)

**Ninh Bình** on Vietnamin maakunta Punaisenjoen suiston alueella maan pohjoisosassa. Sen hallinnollinen keskus on Hoa Lư. Maakunnan pinta-ala on 3&nbsp;942,6 neliökilometriä, ja siellä on noin 3&nbsp;818&nbsp;700 asukasta (vuonna 2025). 

Ninh Bình jakautuu 97 kuntaan ja 32 suuralueeseen. Maakunta suureni huomattavasti vuoden 2025 hallinnollisessa uudistuksessa, kun siihen liitettiin Hà Namin ja Nam Địnhin maakunnat. 

Ennen vuotta 2025 Ninh Bìnhn maakunta ulottui maan luoteisosan vuorilta Punaisenjoen suistoon, ja sillä oli 18 kilometriä pitkä rantaviiva. Vuorten lähellä maaperä on kalkkipitoista karstimaata, ja siellä on hienoja luolia tippukivineen. Bich Dongin ja Tam Cocin alueiden luolat ovat tunnettuja nähtävyyksiä. Maakunnassa sijaitseva Hoa Lưn kaupunki oli pääkaupunki vuosina 968–1009. Myös Vietnamin vanhimmassa kansallispuistossa, Cúc Phươngin kansallispuistossa, on monia luolia, joista ainakin yhdessä on ollut esihistoriallista asutusta. Puiston yhteydessä on kasvitieteellinen puutarha ja apinoiden pelastuskeskus.


Tiedosto:Karst formations 03.jpg|Ninh Bìnhin karstimaisemaa
Tiedosto:Ninh Binh vue d'en haut.jpg|Bái Đínhin pagodi
Tiedosto:Bich Dong Pagoda, Ninh Binh, Vietnam, 20240203 1126 5619.jpg|Bích Độngin pagodi
Tiedosto:2022-07-20 Thành phố Ninh Bình, Ninh Bình, Việt Nam 008.jpg|Hoa Lưn kaupunkia


## Lähteet

## Aiheesta muualla
Bayer Giants Leverkusen

**Bayer Giants Leverkusen** on saksalainen koripalloseura Leverkusenista.

## Historia
Seura perustettiin vuonna 1961 Leverkusenissa. Vuonna 1968 seura nousi Basketball-Bundesligaan ja kaksi kautta myöhemmin se voitti ensimmäisen Saksan mestaruutensa. Seuraavina kahtena kautena Giants onnistui puolustamaan mestaruuttaan. 1980–luku oli seuralta hiljaisempaa aikaa sen voitettua kaksi mestaruutta. 1990–luvulla Giantsin valmentajaksi siirtyi Dirk Bauermann, joka johdatti joukkueensa seitsemään perättäiseen Saksan mestaruuteen. Seura pelasi kauteen 2007–2008 saakka pääsarjassa, kunnes se tippui talousvaikeuksien takia pois.

## Lähteet

## Aiheesta muualla
* Virallinen kotisivu
Tomas Nuñez-Garcés

**Tomas Nuñez-Garcés** (s. 1984) on suomalainen sellotaiteilija. Hän 
voitti Turun XI sellokilpailun vuonna 2010. 

Tomas Nuñez-Garcés on kotoisin Ahvenanmaalta mutta asuu Helsingissä ja opiskeli Sibelius-Akatemiassa. Hänet oli kiinnitetty esiintymään Korsholman,  Iitin, Naantalin ja Turun musiikkijuhlilla ja Turun filharmonisen orkesterin konserteissa sekä Saimaa Sinfonietan konserteissa. Myös Yleisradio kutsui hänet äänittämään. Hänen opettajiaan ovat olleet Jacob Lind Ahvenanmaan musiikkiopistosta, Timo Hanhinen Turun konservatoriosta sekä Hannu Kiiski ja Marko Ylönen. Hänellä oli lainassa Finlandssvenska instrumentfondenin omistama Vincenzo Postiglione -sello.

Nuñez-Garcés soitti Suomen kansallisoopperan orkesterissa toisena soolosellistinä vuodesta 2010 lähtien ja syksystä 2011 ensimmäisenä soolosellistinä. Vuosina 2015–2018 hän toimi Helsingin kaupunginorkesterin ensimmäisenä soolosellistinä ja syksystä 2017 lähtien Radion sinfoniaorkesterin ensimmäisenä soolosellistinä. Hänen soittimensa on Yleisradion eläkesäätiön omistama Lorenzo & Tomaso Carcassi -sello, joka on valmistunut vuonna 1779.

## Lähteet
Champion

**Champion** () tarkoittaa seuraavia:

## Henkilöitä
* Albert Champion (1878–1927), ranskalainen maantiepyöräilijä
* Bob Champion (s. 1948), brittiläinen jockey
* Dimitri Champion (s. 1983), ranskalainen maantiepyöräilijä
* Émile Champion (1879–1921), ranskalainen kestävyysjuoksija, olympiamitalisti
* Jacques Champion de Chambonnières (n. 1601–1672), ranskalainen cembalisti ja säveltäjä
* Malcolm Champion (1883–1939), uusiseelantilainen uimari, olympiavoittaja
* Marge Champion (1919–2020), yhdysvaltalainen tanssija, koreografi ja näyttelijä
* Nicholas Champion (s. 1990), kanadalainen jääkiekkomaalivahti
* Nicolas Champion (1475–1533), belgialainen säveltäjä
* Will Champion (s. 1978), brittiläinen rumpali
* Champion Jack Dupree (1910–1992), yhdysvaltalainen blueslaulaja ja -pianisti

## Paikkoja
*Champion, kaupunki New Yorkin osavaltiossa
*Champion Township, township Michiganissa
*Champion Township, township Minnesotassa
*Champion Township, township Ohiossa

## Musiikissa
*Champion, brittiläinen yhtye 
*Champion, yhdysvaltalainen yhtye

### Albumeita
**[[Champion (The Auditionin albumi)]]*, 2008
**[[Champion (Beckah Shaen albumi)]]*, 2014
**[[Champion (RuPaulin albumi)]]*, 2009
**[[Champion (EP)|Champion]]*, Brother Alin EP vuodelta 2004

### Kappaleita
*”Champion” (Ace Hoodin kappale), 2009
*”Champion” (Agnes Carlssonin kappale), 2006
*”Champion” (Kanye Westin kappale), 2007

## Britannian kuninkaallinen laivasto
*HMS Champion (1779), Porcupine-luokan 24-tykkinen kuudennen luokan alus
*HMS Champion (1824), 18-tykkinen sluuppi
*HMS Champion (1878), Comus-luokan potkurikorvetti
*HMS Champion (1915), Calliope-luokan risteilijä

## Muita merkityksiä
*Champion, vuosina 1949–1955 valmistettu saksalainen automerkki
*Champion, laskettelurinne Deer Valley Resortissa Park Cityssä Utahissa Yhdysvalloissa
*Champion, digimonien taso.
Mother’s Finest

**Mother's Finest** on yhdysvaltalainen funk rock -yhtye, joka yhdistelee funkia, rockia ja soulia.

Yhtye pääsi 1970 ja -80 -luvuilla Billboardin listoille, sijoittuen parhaimmillaan R&B albumeissa sijalle 22 vuonna 1979 albumillaan *[[Mother Factor]]* ja samana vuonna singlellään Love Changes R&B singles -listalla sijalle 26.

## Jäsenet
### Alkuperäiset jäsenet
* Moses Mo – kitara
* B.B. Borden – rummut
* Joyce Kennedy – laulu
* Glenn Murdock – laulu
* Jerry Seay – basso
* Mike Keck – koskettimet

## Diskografia
### Studioalbumit
*  
* 
*  
*  
*  
*  
* 
*  
*  
* 
*  
* 

### Kokoelmat
*  
* 
*  
*  
*  

### DVD
* 

## Lähteet

## Aiheesta muualla
* 
* 
*
Jörgen Elofsson

**Jörgen Kjell Elofsson** (s. 14. tammikuuta 1962) on ruotsalainen sanoittaja, joka on kirjoittanut tekstejä sellaisille artisteille kuin Britney Spears, Kelly Clarkson, Guy Sebastian, Ana Johnsson, Marie Serneholt, Shayne Ward ja Brendan Murray.

## Ura

Elofssonin ura alkoi hänen ollessaan 16-vuotias, kun hän oli eri bändien laulaja ja kitaristi. Sen jälkeen Elofsson lähti soolouralle ja julkaisi kaksi albumia nimellä "Shane" vuosina 1989 ja 1992.

Elofssonista tuli kokopäiväinen sanoittaja vuonna 1994, kun hän työskenteli ruotsalaisen artistin Carolan kanssa. Hänen alkoi tehdä töitä *Cheiron Studios* -nimisellä studiolla tammikuussa 1998.

Vuonna 2005 Elofsson perusti *Planet Six* -levy-yhtiön, mikä on osa Sony BMG:tä.

## Aiheesta muualla
*Virallinen nettisivu
Đắk Lắk

**Đắk Lắk** on Vietnamin maakunta Tây Nguyênin ja Nam Trung Bộn alueilla maan keskiosassa. Sen hallinnollinen keskus on Buôn Ma Thuột. Maakunnan pinta-ala on 18&nbsp;096,40 neliökilometriä, ja siellä on noin 3&nbsp;346&nbsp;853 asukasta (vuonna 2025).

Đắk Lắk jakautuu 88 kuntaan ja 14 suuralueeseen. Maakunta suureni huomattavasti vuoden 2025 hallinnollisessa uudistuksessa, kun siihen liitettiin Phú Yênin maakunta. 

Đắk Lắk on entistä Champan valtakunnan ydinaluetta. Se sijoittuu Đắk Lắkin ylängölle, 600 metriä merenpinnan yläpuolelle. Alueelle ovat tyypillisiä monet järvet. Siellä elää monia etnisiä ryhmiä kuten mườngit ja edet.


Tiedosto:Bmtcitycenter.png|Buôn Ma Thuộtin keskustaa
Tiedosto:Vịnh Vũng Rô.jpg|Phú Yênin rannikkoa
Tiedosto:Thap Nhan Hindu temple, Tuy Hoa, Phu Yen province, Vietnam 23.jpg|Tháp Nhạnin hindulainen temppeli
Tiedosto:Bãi Xép 2.jpg|Xépin hiekkaranta


## Lähteet

## Aiheesta muualla
Đắk Nông

**Đắk Nông** on Vietnamin entinen maakunta. Se sijaitsi Tây Nguyênin alueella, Kambodžan vastaisella rajalla. Sen pääkaupunki oli Gia Nghĩa. Vuonna 2009 maakunnassa oli 489&nbsp;442 asukasta, ja sen pinta-ala oli 6 516,9 neliökilometriä.

Vuoden 2025 hallinnollisessa uudistuksessa Đắk Nông liitettiin Lâm Đồngin maakuntaan.

Đắk Nông sijoittuu ylängölle, 500 metriä merenpinnan yläpuolelle. Sen suurimpia matkailunähtävyyksiä ovat vesiputoukset.

## Lähteet

## Aiheesta muualla
Vyösirkku

**Vyösirkku** (*Emberiza fucata*) on aasialainen varpuslintu. Sen elinympäristö ulottuu Himalajalta Kiinaan, Kaakkois-Siperiaan, Koreaan ja Japaniin.

## Lähteet